પહેલી ફિલ્મ ‘વિકી ડોનર’માં સફળતાનો સ્વાદ ચાખી ચૂકેલી યામી ગૌતમ એક આઉટ સાઇડર તરીકે ફિલ્મ ઇન્ડસ્ટ્રીમાં આવી. તેને સ્ટ્રગલ તો કરવી જ પડી, પરંતુ સ્ટ્રગલનો સમય હજુ પૂરો થયો નથી. તે કહે છે કે હજુ પણ સ્ટ્રગલ ચાલુ જ છે. ફિલ્ડ કોઇ પણ હોય, સ્ટ્રગલ તો કરવી જ પડે છે. તેનો કોઇ અંત નથી. આ મુશ્કેલ ફિલ્ડ છે. હું મુંબઇમાં આવી ત્યારે પણ મારે સંઘર્ષ કરવો પડ્યો હતો. અહીં તમને એક ફિલ્મ મળી ગઇ તેનો અર્થ એ નથી કે તમારો સંઘર્ષનો સમય પૂરો થયો છે. એક પછી તમને બીજી ફિલ્મ જોઇએ છે અને બીજી પછી ત્રીજી. જો તમે થોડાં ફેમસ થઇ ગયાં હો તો તમારે તેને મેન્ટેન કરવું પડે છે. તમારે સતત તમારા કામને સારું બનાવવું પડે છે. ફેમસ થયા પછી વધુ મહેનત કરવી પડે છે. આ ફિલ્મમાં એટલી કોમ્પિટિશન છે કે તમારો સંઘર્ષ હંમેશાં ચાલુ જ રહે છે.